b'\n_START_ARTICLE_\nDiscovery (album, ELO)\n_START_SECTION_\nOzadje\n_START_PARAGRAPH_\nDiscovery je bil prvi album skupine, ki je dosegel 1. mesto britanske lestvice, kjer je ostal pet tednov. Album vsebuje pet hitov, "Shine a Little Love", "Don\'t Bring Me Down", "Last Train to London", "Confusion" in "The Diary of Horace Wimp", ve\xc4\x8dina katerih vsebuje vplive disca. Naslova "Disco Very" se je domislil Richard Tandy. "Don\'t Bring Me Down" je postal eden edinih dveh top 3 singlov skupine v Zdru\xc5\xbeenem kraljestvu ("Xanadu" je dosegel 1. mesto leta 1980) in najvi\xc5\xa1je uvr\xc5\xa1\xc4\x8den singl skupine v ZDA, kjer je dosegel 4. mesto lestvice. "The Diary of Horace Wimp" je prav tako postal hit singl v Zdru\xc5\xbeenem kraljestvu, ne vsebuje potez disca in je bolj podoben Beatlesovskem stilu, kot skladba "Mr. Blue Sky". Discovery je bil prvi album skupine, s katerega so iz\xc5\xa1li \xc5\xa1tirje top 10 singli v Zdru\xc5\xbeenem kraljestvu, leta 1997 pa je prejel dva platinasta certifikata s strani RIAA._NEWLINE_Discovery je prvi album ELO, pri katerem ni snemal godalni trio skupine, ki so ga sestavljali Mik Kaminski, Hugh McDowell in Melvyn Gale, vseeno pa so se pojavili v videospotih albuma, ki so bili posneti kot nadomestek turneje. Kmalu potem je godalni trio postal Lynnu odve\xc4\x8den njegovim potrebam in je odpustil vse tri. Kaminski se je sicer vrnil na turneji Time, sodeloval pa je tudi pri albumu Secret Messages in pri turneji Balance of Power._NEWLINE_Na zadnji strani ovitka je fotografija igralca Brada Garretta, oble\xc4\x8denega v obla\xc4\x8dila srednjega vzhoda._NEWLINE_Album je bil remasteriziran leta 2001 kot del remasterizirane serije Epic/Legacy.'